คิดดี้เกรด

**คิดดี้เกรด** () เป็นภาพยนตร์การ์ตูนญี่ปุ่นแนวแฟนตาซีวิทยาศาสตร์ ผลิตโดย gimik และบริษัทกอนโซ ออกฉายเมื่อเดือนตุลาคม พ.ศ. 2545 ถึงเดือนมีนาคม พ.ศ. 2546 ในประเทศไทยจัดจำหน่ายในรูปแบบวีซีดีและดีวีดี โดยบริษัทอามีโก สตูดิโอ

## เนื้อเรื่อง
ปีสตาร์เซนจูรี่ 0328 ณ ดาวเคราะห์ไอเนอาส เป็นที่ตั้งของสำนักงานใหญ่ขององค์กรการค้าและศุลกากรจักรวาล (Galactic Organization of Trade and Tariffs) หรือ GOTT ซึ่งหน้าที่ปกป้องความเสมอภาคและสิทธิประโยชน์ของทุกคนบนจักรวาลภายใต้การควบคุมของสหพันธ์ดาวเคราะห์ เอแคลร์และลูมิแอร์ เจ้าหน้าที่ปฏิบัติการที่มีความสามารถพิเศษหรือ ES เมมเบอร์ (Encounter of Shadow-work Member) จะได้รับมอบหมายภารกิจจากหัวหน้าเอคลิปส์ ให้ไปปฏิบัติภารกิจต่าง ๆ

แต่ทว่าเมื่อพวกเธอได้ปฏิบัติงานไปเรื่อย ๆ ก็ได้พบกับความไม่ชอบมาพากลของ GOTT และความเอารัดเอาเปรียบของนูเวิ้ลส์ กลุ่มเผ่าพันธุ์มนุษย์โลกเชื้อสายบริสุทธิ์ ที่ควบคุมสหพันธ์ดาวเคราะห์เพื่อหาประโยชน์ใส่ตนเองเท่านั้น ในภารกิจที่ดาวเคราะห์อาวเร่ พวกเธอได้รับมอบหมายให้มาจัดการกับชาวพื้นเมืองบนดาวเคราะห์ที่เรียกร้องสิทธิการปกครองตนเองจากผู้ดูแลชาวนูเวิ้ลส์ แต่พวกเธอกลับทำการช่วยเหลือชาวพื้นเมืองจากวิธีจัดการอย่างโหดร้ายของผู้ดูแลชาวนูเวิ้ลส์ พวกเธอจึงถูกตามล่าในฐานะคนทรยศจาก GOTT จนในที่สุดก็ต้องสูญเสียทั้งยานลามิวส์และหุ่นยนต์โดน่าชูรัคไป พวกเธอจึงตัดสินใจบุกสำนักงานใหญ่ GOTT และเข้าปะทะกับเหล่า ES เมมเบอร์คนอื่น ๆ ผลของการบุกครั้งนั้นได้ทำให้สำนักงานใหญ่ของ GOTT ถล่มและหัวหน้าเอคลิปส์เสียชีวิต

ต่อมาจึงมีการก่อตั้ง GOTT ขึ้นมาใหม่โดยมีเอแคลร์เป็นหัวหน้าชั่วคราว พร้อมทั้งจัดตั้งหน่วย ES เมมเบอร์ชุดใหม่ขึ้นมาหกคู่ แต่ในวันกล่าวสุนทรพจน์แนวปฏิบัติของ GOTT ที่จะเปลี่ยนเป็นจัดการกับผู้ต่อต้านอย่างเด็ดขาด ES เมมเบอร์ชุดใหม่คนหนึ่งกลับมีปฏิกิริยาต่อต้านและคู่ของเธอเองก็ไม่ได้อยู่ภายใต้การควบคุมตามคำสั่งด้วยเช่นกัน พร้อมกับมีการปรากฏตัวของสาวปริศนาสองคนเข้ามาขัดขวางพิธีการ หัวหน้าชั่วคราวเอแคลร์และลูมิแอร์จึงสั่งให้เจ้าหน้าที่ของ GOTT และ ES เมมเบอร์ชุดใหม่ออกตามล่าสองสาวปริศนานั้น

ระหว่างการตามล่าเข้าไปในป่าที่มีคลื่นแม่เหล็กทำให้หุ่นยนต์ของ GOTT เกิดอาการรวนและหันกลับมาโจมตีใส่พวกเดียวกัน คู่ ES เมมเบอร์ชุดใหม่ที่ไม่ได้อยู่ภายใต้การควบคุมตามคำสั่งจึงเข้าช่วยเหลือผู้คนที่กำลังถูกโจมตี เมื่อหัวหน้าชั่วคราวเอแคลร์และลูมิแอร์เห็นว่าพวกเธอไม่อยู่ในการควบคุมจึงสั่ง ES เมมเบอร์ชุดใหม่ที่เหลือกำจัดทิ้ง ตอนนั้นเองสองสาวปริศนาได้ปรากฏตัวขึ้นและช่วยเหล่า ES เมมเบอร์ชุดใหม่หลุดจากการควบคุมทั้งหมด ซึ่งทำให้ทราบว่าเหล่า ES เมมเบอร์ชุดใหม่นั้นเป็นร่างเลียนแบบของเอแคลร์และลูมิแอร์ สองสาวปริศนานั้นคือเอแคลร์กับลูมิแอร์ตัวจริงที่เปลี่ยนร่างใหม่ ส่วนหัวหน้าชั่วคราวเอแคลร์และลูมิแอร์แท้จริงแล้วคืออาลูฟท์และโดเวลก์ ซึ่งเป็นหนึ่งใน ES เมมเบอร์ของ GOTT ที่ระหว่างเหตุการณ์บุกสำนักงานใหญ่ GOTT ได้จัดการเอแคลร์กับลูมิแอร์ตัวจริงและปลอมตัวไปยิงเอคลิปส์เพื่อยึดอำนาจไว้คอยเวลาแก้แค้นพวกนูเวิ้ลส์

เมื่อความจริงเปิดเผยอาลูฟท์และโดเวลก์จึงเรียกยานของพวกตนออกมาไล่ล่า ขณะที่พวกของเอแคลร์และลูมิแอร์กำลังจนมุม ยานลามิวส์ได้ปรากฏตัวขึ้นพร้อมกับเอคลิปส์ที่รอดชีวิตด้วยความสามารถพิเศษของตนพร้อมกับช่วยเอแคลร์กับลูมิแอร์ออกมาจากสำนักงานใหญ่ GOTT อาลูฟท์และโดเวลก์จึงสั่งยานของพวกตนโจมตี แต่ยานลามิวส์ได้สะท้านกลับการโจมตีใส่อาลูฟท์และโดเวลก์จนชนะได้ในที่สุด ร่างเลียนแบบของเอแคลร์และลูมิแอร์แต่ละคู่ได้รับมอบยานแบบเดียวกับลามิวส์เพื่อออกเดินทางไปตามใจของตนเอง ส่วนเอแคลร์และลูมิแอร์ได้กลับเข้ามาทำงานที่ GOTT โดยมีเอคลิปส์เป็นหัวหน้าเช่นเดิม

หลังจากนั้นไม่นาน ได้มีกำหนดการปล่อยยานท่องอวกาศขนาดใหญ่ที่สุดเท่าที่มนุษย์สร้างมาชื่อดุกคาลีออน แต่เชอวาลิเย่ โดทริช ได้ชิงยึดไปเป็นของตนเองและทำการวาร์ปดุกคาลีออนมาที่ไอเนอาส ตอนนั้นอาลูฟท์และโดเวลก์ซึ่งรอดชีวิตมาจากการโจมตีครั้งก่อนจะเดินเข้ามายังหอควบคุมของดุกคาลีออน โดยอาลูฟท์หมายจะฆ่าเชอวาลิเย่แล้วยึดดุกคาลีออน แต่โดเวลก์ได้ห้ามไว้ว่าไม่จำเป็นจึงถูกอาลูฟท์ยิงบาดเจ็บ เชอวาลิเย่จึงจัดการส่งอาลูฟท์เข้าไปในรีเซพชั่น ซิสเต็ม แชมเบอร์ ซึ่งเป็นระบบแยกโมเลกุลและแปรเปลี่ยนเป็นพลังงานให้กับดุกคาลีออน

ต่อมาเอแคลร์และลูมิแอร์เข้ามาถึงหอควบคุมเพื่อทำการจับกุมเชอวาลิเย่ ซึ่งเชอวาลิเย่ได้รอคอยอยู่แล้วพร้อมกับบอกถึงจุดประสงค์ในสิ่งที่ตนทำลงไปนั้นก็เพื่อบอกเจตนาอันชั่วร้ายของพวกนูเวิ้ลส์ที่จะใช้ดุกคาลีออนพาพวกนูเวิ้ลส์กับโลกไปยังเขตจักรวาลอื่นและทำลายเครือข่ายวาร์ปเกททั้งหมด ซึ่งจะทำให้ระบบเศรษฐกิจของดาวเคราะห์ต่าง ๆ ปันป่วน โดยตนได้ส่งหลักฐานทั้งหมดเผยแพร่ผ่านทางระบบเครือข่ายทั่วจักรวาลแล้ว และอีกอย่างหนึ่งก็เพื่อช่วยเอแคลร์ซึ่งเคยเลี้ยงดูตนมาก่อนให้หลุดพ้นจากการที่ต้องทำงานให้กับพวกนูเวิ้ลส์มาโดยตลอด

แต่ในขณะที่กำลังพูด เชอวาลิเย่กลับถูกยิงจากระบบป้องกันของดุกคาลิออนจากฝีมือของอาลูฟท์ซึ่งตอนนี้ได้รวมเป็นหนึ่งเดียวกับดุกคาลีออน พร้อมกับวาร์ปไปยังบริเวณโลกและทำโจมตีใส่โลก เหล่าผู้คนต่าง ๆ จึงรวมพลังกันต่อสู้ แต่ดุกคาลิออนกลับแทบไม่สะทกสะท้านใด ๆ โดเวลก์จึงบอกว่าตอนนี้แม้อาลูฟท์จะรวมเป็นหนึ่งเดียวกับดุกคาลิออนแล้ว แต่ด้านซ้ายของเธอยังคงจำความไร้ความรู้สึกจากการถูกโจมตีเมื่อครั้งก่อนได้ เมื่อได้ยินดังนั้น ลูมิแอร์จึงส่งพลังที่ได้จากทั้งของตนและเอแคลร์เข้าควบคุมแขนซ้ายของดุกคาลิออนและยิงทำลายหอควบคุม ทำให้ดุกคาลิออนเริ่มเสียหายจนไม่สามารถซ่อมแซมตัวเองได้ทันและหยุดทำงานในที่สุด เหตุการณ์ได้ผ่านพ้นไป ชาวพื้นเมืองดาวเคราะห์ต่าง ๆ เริ่มมีสิทธิ์มีเสียงในสหพันธ์ดาวเคราะห์ ส่วนเอแคลร์และลูมิแอร์ยังคงต่อสู้ต่อไปเพื่อรักษาสิ่งที่มีชื่อว่าวันพรุ้งนี้

## ตัวละคร
* **เอแคลร์** (エクレール ; Eclair มีความหมายในภาษาฝรั่งเศสว่า สายฟ้า)
:หญิงสาวร่างอายุ 16 ปี ES เมมเบอร์ของ GOTT เป็นไซบอร์กที่เปลี่ยนร่างมาหลายครั้ง ความจำเสื่อมจากการปิดกั้นความทรงจำในอดีตที่เจ็บปวด ความสามารถพิเศษคือพาวเวอร์ หรือพละกำลังมหาศาล คำพูดเอกลักษณ์ตอนปรากฏตัวของเธอคือ "แต่น แต๊น"

* **ลูมิแอร์** (リュミエール ; Lumiere มีความหมายในภาษาฝรั่งเศสว่า *แสงสว่าง*)
:เด็กสาวร่างอายุ 10 ปี ES เมมเบอร์ของ GOTT คู่หูของเอแคลร์ เป็นไซบอร์กที่เปลี่ยนร่างมาหลายครั้งเช่นเดียวกับเอแคลร์ มีความสามารถพิเศษคือแอ็คเซล เพื่อเข้าควบคุมระบบต่าง ๆ พัพเพ็ต ที่สามารถสร้างเส้นทางสำหรับใช้แอ็คเซลโดยไม่ต้องเข้าไปสัมผัสด้วยร่างกาย และพาร์ติเคิ่ล ซึ่งสามารถควบคุมอนุภาคทุกอย่างได้ ของชอบของเธอคือน้ำองุ่น

* **เอคลิปส์** (エクリプス ; Eclipse)
:หัวหน้าสำนักงานใหญ่ GOTT และเหล่า ES เมมเบอร์ ตัวเธอเองก็เป็น ES เมมเบอร์ที่มีความสามารถพิเศษคือคุวันด์ ซึ่งทำให้เกิดการถ่ายโอนอนุภาค

***วิโอล่า** และ **เคซาลิโอ้** (ビオラ & セザリオ  ; Viola and Cesario)
:เด็กสาวอายุ 10 ปี ES เมมเบอร์ที่อายุน้อยที่สุด และชายหนุ่มวัย 18 ปี เคซาลิโอ้มักจะไม่พูด แต่เมื่อพูดจะมีแค่วิโอล่าที่ได้ยินเสียงเขาเท่านั้น ทั้งคู่มีพลังไดรฟ์เวอร์ เมื่อทั้งคู่จับมือกันจะสามารถควบคุมอนุภาคได้

* **อาลูฟ** และ **โดเวลก์** (アールヴ & ドヴェルグ ; Alv and Dvergr)
:"ES เมมเบอร์ของ GOTT ทั้งคู่มีความสามารถพิเศษคือแอ็บซอร์บ ใช้ในการดูดกลืนและเลียนแบบสิ่งต่าง ๆ แต่ใช้ได้เพียงระยะเวลาหนึ่ง ซึ่งแท้ที่จริงแล้วโดเวลก์เป็นแม่ของอาลูฟท์

* **อาร์มบรัสท์** (アームブラスト ; Armbrust มีความหมายในภาษาเยอรมันว่า *คลังอาวุธ*)
:"ผู้ตรวจการณ์ของสหพันธ์ดาวเคราะห์ มีกระเป๋าสารพัดประโยชน์ใช้เป็นเครื่องมือได้หลากหลาย เป็นผู้คอยเฝ้าดูและส่งรายงานการปฏิบัติภารกิจของเอแคลร์และลูมิแอร์

* **เชอวาลิเย่ โดทริช** (Chevalier d'Autriche มีความหมายในภาษาฝรั่งเศสว่า *อัศวินแห่งออสเตรีย*)
:ผู้นำกระทรวงเศรษฐกิจของสหพันธ์ดาวเคราะห์และหัวหน้าสูงสุดของ GOTT ตอนเด็กได้รับการเลี้ยงดูจากเอแคลร์ก่อนที่จะถูกส่งไปเลี้ยงดูโดยตระกูลโดทริชในฐานะนูเวิ้ลส์ แต่ในใจกลับไม่ได้ชอบพวกนูเวิ้ลส์ ตัดสินใจเป็นนักการเมืองเพื่อทำการรวบรวมหลักฐานและรอเวลาเปิดเผยการกระทำของพวกนูเวิ้ลส์เพื่อช่วยเหลือเอแคลร์จากการที่ต้องถูกนูเวิ้ลส์ใช้งาน

## เครื่องจักร
* **ลามิวส์** (La Muse เป็นภาษาฝรั่งเศส ตรงกับภาษาอังกฤษว่า *The Muse* หรือ *เทพธิดาแห่งศิลปะทั้งเก้าองค์*)
:ยานอวกาศของเอแคลร์และลูมิแอร์  เป็นยานลาดตระเวนอวกาศความเร็วสูงที่สามารถวาร์ปด้วยตัวเอง ล่องหน ต่อต้านการตรวจจับของเซ็นเซอร์ และยังติดอาวุธต่าง ๆ ไว้มากมาย โดยปัญญาประดิษฐ์ประจำยานของพวกเธอชื่อ "เวิร์ลไวลด์วินด์" (Wirebelwind มีความหมายในภาษาเยอรมันว่า *ลมวน*) และยังเป็นตัวช่วยประมวลผลของลูมิแอร์ นอกจากเครื่องของเอแคลร์และลูมิแอร์แล้ว ยังมีลามิวส์เครื่องอื่น ๆ ที่เอคลิปส์มอบให้กับพวกร่างเลียนแบบเอแคลร์และลูมิแอร์ด้วย

* **โดน่าชูรัค** (Donnerschlag มีความหมายในภาษาเยอรมันว่า *ฟ้าผ่า*)
:หุ่นยนต์สนับสนุนของเอแคลร์และลูมิแอร์ สามารถเป็นยานพาหนะในการเดินทาง มีเกราะพลังนาโนมิสต์ช่วยป้องกันอันตราย อาวุธหลักคือแขนติดปืนพลังงานทั้งสองข้างที่สามารถปล่อยออกไปโจมตีได้

* **ดุกคาลีออน** (Deucalion ชื่อกษัตริย์ในเรื่องน้ำท่วมโลกของตำนานกรีก)
:ยานท่องอวกาศขนาดยักษ์แบบแอทลาส มีความยาว 63,568 กิโลเมตร สามารถเดินทางได้ตั้วแต่อวกาศชั้นในไปยังอวกาศรอบนอก มีระบบวาร์ป เทียร่าฟอร์มมิ่ง เกราะพลังนาโนมิสต์ ระบบทำลายเครือข่ายวาร์ปเกท และรีเซพชั่น ซิสเต็ม แชมเบอร์ สำหรับแยกโมเลกุลและแปรเปลี่ยนเป็นพลังงาน ยานลำนี้ยังสามารถเปลี่ยนรูปแบบเป็นหุ่นยนต์รูปร่างมนุษย์ ผู้ให้งบประมาณคือฝ่ายเงินทุนเพื่อการพัฒนาแห่ง GOTT ที่มีบริษัท มูลนิธิ และรัฐบาลกว่า 5,000 แห่งสนับสนุน  ซึ่งมีจุดประสงค์ที่จริงคือการพาพวกนูเวิ้ลส์ไปยังเขตอวกาศอื่นพร้อมกับโลก

## รายชื่อตอน
# Depth / Space
# Tight / Bind
# Prisoner / Escort
# High / Speed
# Day / Off
# Twin / Star
# Trial / Child
# Forbiden / Instrument
# Mirage / Snare
# Rebirth / Slave
# Set / Free
# Frozen / Life
# Conflict / Destiny
# Steel /Heart
# Break / Down
# Look / Back
# Phantasm / Reborn
# Unmasked /Face
# Take / Revenge
# Lost / Days
# Nouvlesse / Ark
# Demolition / Titan
# Annihilation / Zero
# As Time Goes By

## แหล่งข้อมูลอื่น
* เว็บไซต์อย่างเป็นทางการ  

หมวดหมู่:การ์ตูนญี่ปุ่น